İrəli
İləri,
Bakının zərbəçi ərləri!
İləri, yeni neft planı
Sarsıtsın cahanı!
İləri, yeni ruh, yeni can,
Bu uzun həyəcan
Bakıyı qaplasın,
Qəhrəman divləri bir yerə toplasın! 

Ey işçi, sən necə saqlısan buruqda,
bu ruhda 
Mən dəxi şeirimdə saqlıyım.
Qoy məni tanıyan şeirimdən tanısın,
Ey şeirim, sən mənim işimin canısın.

Gediriz.
Gediriz.

Getməyir, uçuruz.
Uçuruz.

Uçmayıb, bir şimşək olub da çaxırız,
Axırız-axırız!
Keçmişin üzünə sillələr vuraraq axırız.
Möhtəşəm yarını quraraq axırız.

Şeirlər